recursal/SuperWikiNEXT-32B huggingface dataset:
จอมพล **โอมาร์ เนลสัน แบรดลีย์** (อังกฤษ: Omar Nelson Bradley) ชื่อเล่น **แบรด** เป็นนายทหารของกองทัพบกสหรัฐในช่วงระหว่างและหลังสงครามโลกครั้งที่สอง แบรดลีย์ได้เป็นประธานคณะเสนาธิการร่วมคนแรกและควบคุมกำกับนโยบายของกองทัพสหรัฐในสงครามเกาหลี

เขาเกิดในแรนดอล์ฟคันทรี, รัฐมิสซูรี แบรดลีย์ทำงานเป็นช่างหม้อต้มน้ำ(boilemaker) ก่อนจะเข้าไปเรียนที่สถานศึกษาวิชาทหารสหรัฐที่เวสต์พอยต์ เขาจบการศึกษาจากสถานศึกษาในปี ค.ศ. 1915 พร้อมกับดไวต์ ดี. ไอเซนฮาวร์ ในฐานะเป็นส่วนหนึ่งของ"ระดับชั้นดาวที่ตกลงมา"(the class the stars fell on) ในช่วงสงครามโลกครั้งที่หนึ่ง แบรดลีย์ได้ปฏิบัติหน้าที่ในการปกป้องเหมืองแร่ทองแดงในรัฐมอนแทนา หลังสงคราม แบรดลีย์ได้สอนหนังสือที่เวสต์พอยต์และทำหน้าที่ในบทบาทอื่นๆก่อนที่จะเข้ารับตำแหน่งในกระทรวงการสงครามภายใต้การนำโดยนายพลจอร์จ มาร์แชลล์ ในปี ค.ศ. 1941 แบรดลีย์ได้กลายเป็นผู้บัญชาการแห่งโรงเรียนทหารราบกองทัพบกสหรัฐ

ภายหลังจากสหรัฐเข้าร่วมสู่สงครามโลกครั้งที่สอง แบรดลียได้จับตาดูการเปลี่ยนแปลงของกองพลทหารราบที่ 82 มาเป็นกองพลส่งอากาศอเมริกันหน่วยแรก เขาได้รับคำสั่งในแนวหน้าที่เป็นครั้งแรกของเขาในปฏิบัติการคบเพลิง ซึ่งปฏิบัติหน้าที่ภายใต้การบังคับบัญชาโดยนายพล จอร์จ เอส. แพตตัน ในแอฟริกาเหนือ ภายหลังจากแพตตันได้รับมอบหมายหน้าที่ใหม่ แบรดลีย์ได้บัญชาการแก่กองทัพสนามที่สองในการทัพตูนิเซียและฝ่ายสัมพันธมิตรบุกครองเกาะซิซิลี เขาได้บัญชาการแก่กองทัพสหรัฐที่หนึ่งในช่วงการบุกครองนอร์ม็องดี ภายหลังจากบุกทะลวงจากนอร์ม็องดีแล้ว เขาได้รับหน้าที่บัญชาการแก่กลุ่มกองทัพสหรัฐที่สิบสอง ซึ่งท้ายที่สุดจะประกอบไปด้วยกองพลทั้งสี่สิบสาม และจำนวนทหาร 1.3 ล้านนาย เป็นจำนวนขนาดใหญ่ของทหารอเมริกันที่เคยอยู่ภายใต้การบังคับบัญชาจากผู้บัญชาการภาคสนามเพียงคนเดียว

ภายหลังสงคราม แบรดลีย์ได้เป็นหัวหน้าของผู้ดูแลกองทหารผ่านศึก เขาได้กลายเป็นเสนาธิการทหารบกสหรัฐในปี ค.ศ. 1948 และเป็นประธานคณะเสนาธิการร่วมในปี ค.ศ. 1950 เขาได้รับการเลื่อนยศเป็นจอมพล (นายพลห้าดาว) ซึ่งทำให้เขากลายเป็นบุคคลสุดท้ายในเก้าคนที่ได้รับการเลื่อนยศระดับห้าดาวในกองทัพสหรัฐ เขาเป็นผู้บัญชาการทหารระดับชั้นอาวุโสในช่วงเริ่มต้นของสงครามเกาหลี และได้สนับสนุนนโยบายการยับยั้งในช่วงสงครามของประธานาธิบดี แฮร์รี เอส. ทรูแมน เขาได้มีส่วนช่วยในการโน้มน้าวให้ทรูแมนสั่งปลดนายพล ดักลาส แมกอาเธอร์ ในปี ค.ศ. 1951 หลังจากแมกอาเธอร์ได้ต่อต้านอำนาจฝ่ายบริหารในความพยายามที่จะปรับลดขนาดของสงครามของเป้าหมายทางยุทธศาสตร์ แบรดลีย์ได้ลาออกจากกองทัพในปี ค.ศ. 1953 (แม้ว่าจะยังคงอยู่ในสถานะ"ปลดเกษียณจาการปฏิบัติหน้าที่"สำหรับ 27 ปีต่อมา) จากนั้นก็ยังคงทำหน้าที่ในบทบาทสาธารณะและธุรกิจ จนกระทั่งเขาถึงแก่อสัญกรรมในปี ค.ศ. 1981

อ้างอิง
-------

1. ↑  U.S. officers holding five-star rank never officially retire, even after no longer serving actively; they draw full active duty pay for life.Spencer C. Tucker (2011). "Appendix B: Military Ranks". *The Encyclopedia of the Vietnam War: A Political, Social, and Military History*. ABC-CLIO. pp. 1685. ISBN 978-1-85109-961-0.
2. ↑
จอร์เจีย 'เอเมอรอลด์เมาน์เทนบรูว์'
**จอร์เจีย** (ญี่ปุ่น: ジョージア; โรมาจิ: *Jōjia*; Georgia) เป็นตราเครื่องดื่มกาแฟที่จำหน่ายโดยบริษัทโคคาโคลา ตั้งชื่อตามรัฐจอร์เจีย บ้านเกิดของโคคาโคลา และเปิดตัวในปี 1975 โดยบริษัทโคคาโคลาประเทศญี่ปุ่น ต่อมาได้ขยายฐานการจำหน่ายไปยังประเทศสิงคโปร์, เกาหลีใต้, อินเดีย, บาห์เรน และสหรัฐ

ประวัติศาสตร์
-------------

จอร์เจียเปิดตัวครั้งแรกในปี 1975 โดยบริษัทโคคาโคลา (ประเทศญี่ปุ่น) ซึ่งเป็นบริษัทลูกสัญชาติญี่ปุ่น จอร์เจียประสบความสำเร็จมากที่สุดในประเทศญี่ปุ่น โดยเป็นเครื่องดื่มกาแฟที่มียอดจำหน่ายมากที่สุด รวมถึงเป็นเครื่องดื่มที่ขายดีที่สุดของบริษัท ข้อมูลเมื่อปี 2007 ระบุว่ายอดขายของจอร์เจียในญี่ปุ่นมากกว่าสองเท่าของโคคาโคลา

กาแฟจอร์เจียเข้าสู่ตลาดสหรัฐอเมริกาในปี 2009 กระนั้นมีวางจำหน่ายเป็นพิเศษเพียงในร้านของชำเอเชีย โคคาโคลาอินเดียวางจำหน่ายจอร์เจียในรูปที่ไม่ใช่กระป๋องเช่นกัน

การตลาด
-------

ตัวละครจาก "ทวินพีกส์" ของเดวิด ลินช์ นำมาใช้ในการโฆษณาชุดสี่ตอนในปี 1991 ในบริการชุมชนออนไลน์ของเพลย์สเตชั่นโฮมสำหรับเพลย์สเตชั่น 3 มีการตั้งตู้กดน้ำโดยโคคาโคลาในหน้าโฮมในชื่อ "สถานีพักจอร์เจีย" ("Georgia Break Station") ซึ่งมีของจากตัวละครสมมติ และ "ซีปอง" (C-pons) ซึ่งเป็นคูปองดิจิทัลสำหรับใช้รับเครื่องดื่มได้จริงจากตู้กดน้ำจริง

อ้างอิง
-------

1. ↑  Coca-Cola West Japan[*ลิงก์เสีย*] IR report (in Japanese), 2007.
2. ↑  "Beverages, Beans, and Buzz: Coke Grows Portfolio". *QSR magazine*. สืบค้นเมื่อ 22 March 2016.
3. ↑  "Coca-Cola India". คลังข้อมูลเก่าเก็บจากแหล่งเดิมเมื่อ 2011-07-01. สืบค้นเมื่อ 2011-06-30.
4. ↑  "Coca Cola Ties Up with Home". andriasang.com. คลังข้อมูลเก่าเก็บจากแหล่งเดิมเมื่อ 2009-09-11. สืบค้นเมื่อ 2023-11-17.

แหล่งข้อมูลอื่น
---------------

* Georgia Coffee เก็บถาวร 2021-12-08 ที่ เวย์แบ็กแมชชีน, current site on Coca-Cola (Japan) (ในภาษาญี่ปุ่น) live 2021 September
* Georgia Coffee, web archive of Coca-Cola (Japan) (ในภาษาญี่ปุ่น) 2008 September
* Georgia Coffee, on Coca-Cola (India) website (ในภาษาอังกฤษ)
* Georgia Coffee (ในภาษาอังกฤษ)
* Georgia Coffee, on Coca-Cola (U.S.) website (ในภาษาอังกฤษ)
**คาร์ล ฟรีดริช ไฮน์ริช ไรน์ฮาร์ท แชร์** (เยอรมัน: *Carl Friedrich Heinrich Reinhard Scheer*) เป็นพลเรือเอกแห่งจักรวรรดิเยอรมัน เป็นผู้บังคับการกองเรือทะเลหลวง และเป็นผู้บัญชาการกรมบัญชาการสมรภูมินาวีกรมบัญชาการสมรภูมินาวีในช่วงสงครามโลกครั้งที่หนึ่ง

แชร์เข้าศึกษาที่โรงเรียนนายเรือจักรวรรดิใน ค.ศ. 1879 เขาเป็นนักเรียนระดับแถวหน้าของรุ่นและได้รับการติดยศเรือตรีใน ค.ศ. 1886 และมีความก้าวหน้าเรื่อยมาจนได้เป็นผู้บังคับการเรือลาดตระเวนและเรือประจัญบาน เมื่อสงครามโลกครั้งที่หนึ่งปะทุขึ้นใน ค.ศ. 1915 แชร์มีตำแหน่งเป็นผู้บังคับหมวดเรือที่ 2 ของกองเรือทะเลหลวง (*Hochseeflotte*) และต่อมาได้เป็นผู้บังคับหมวดเรือที่ 3 ซึ่งเป็นมีเรือรบทันสมัยและทรงอานุภาพที่สุดในกองทัพเรือจักรวรรดิ แชร์ได้เลื่อนยศเป็นพลเรือเอกในเดือนมกราคม ค.ศ. 1916 และได้เป็นผู้บังคับการกองเรือทะเลหลวง แชร์นำกองเรือเยอรมันเข้าร่วมในยุทธนาวีที่จัตแลนด์ ระหว่าง 31 พฤษภาคม–1 มิถุนายน ค.ศ. 1916 ซึ่งเป็นหนึ่งในการรบทางทะเลที่ดุเดือดที่สุดในประวัติศาสตร์การทัพเรือ เขามีฉายาที่พวกทหารเรือตั้งให้ว่า "บุรุษหน้ากากเหล็ก"

ภายหลังยุทธนาวีที่จัตแลนด์ แชร์เข้าร่วมโครงการพัฒนาสมรภูมิเรือดำน้ำไม่จำกัดขอบเขตเพื่อต่อต้านฝ่ายสัมพันธมิตร และแผนการก็ได้รับการอนุมัติจากองค์ไคเซอร์ ต่อมาในเดือนสิงหาคม ค.ศ. 1918 แชร์ได้รับแต่งตั้งเป็นผู้บัญชาการกรมบัญชาการสมรภูมินาวี (*Seekriegsleitung*) โดยมีพลเรือเอก ฟ็อน ฮิพเพอร์ รับช่วงเป็นผู้บังคับการกองเรือทะเลหลวงคนใหม่ พลเรือเอกแชร์ได้เข้าหารือกับจอมพลฮินเดินบวร์คและพลเอกลูเดินดอร์ฟ ทั้งสามเห็นว่าปฏิบัติการเรือดำน้ำเป็นทางเดียวที่จะกู้สถานการณ์ได้เนื่องจากกองทัพบกเยอรมันถูกทัพสัมพันธมิตรผลักดันจนถึงแนวรับแล้ว แชร์เสนอให้ต่อเรืออูใหม่ราว 376 ถึง 450 ลำให้เสร็จภายในไตรมาสสาม ค.ศ. 1919

ตุลาคม ค.ศ. 1918 ท่ามกลางสถานการณ์ทัพที่แย่ลงเรื่อย ๆ แชร์และฮิพเพอได้ร่วมวางแผนในการทำยุทธนาวีครั้งสุดท้ายในการพิชิตกองเรือใหญ่ของราชนาวีอังกฤษ แผนการนี้ถูกสั่งการลงไปเมื่อวันที่ 24 ตุลาคม อย่างไรก็ตาม ในคืนวันที่ 29 ตุลาคม เหล่าทหารเรือในท่าวิลเฮ็ลมส์ฮาเฟินไม่ยอมแล่นเรือออก เรือรบ 3 ลำในหมวดเรือที่สามไม่ยอมถอนสมอเพื่อแสดงจุดยืนต่อต้าน เนื่องจากทหารเรือเหนื่อยล้าจากสงครามมากเกินพอแล้ว ท้ายที่สุด แผนยุทธนาวีนี้ต้องล้มเลิกไป พลเรือเอกแชร์เกษียณตัวเองจากกองทัพเรือในอีกสองสัปดาห์ต่อมา

พลเรือเอกแชร์ถึงแก่อนิจกรรมเมื่อวันที่ 26 พฤศจิกายน ค.ศ. 1928 ก่อนกำหนดการเดินทางไปอังกฤษเพื่อพบปะอริเก่า ผู้บังคับการฝ่ายอังกฤษในยุทธการยุทธนาวีที่จัตแลนด์ ร่างเขาถูกฝังไว้ที่เมืองไวมาร์ ต่อมามีการตั้งชื่อเรือลาดตระเวนหนักตามเขาว่าเรือหุ้มเกราะพลเรือเอกแชร์

อ้างอิง
-------

1. ↑  Herwig, p. 139
2. ↑  Scheer, pp. 332–333
3. ↑  Scheer, p. 333
4. ↑  Herwig, p. 222
5. ↑  Tarrant, pp. 280–281
6. ↑  Tarrant, pp. 281–282
ช่างเทคนิคการกำจัดนิวเคลียร์, ชีวะ และเคมี (NBC) เข้าร่วมในการฝึก
**การป้องกันเคมี ชีวะ รังสี นิวเคลียร์** หรือ **การป้องกัน คชรน.** (อังกฤษ: Chemical, biological, radiological and nuclear defense; อักษรย่อ: CBRN defense หรือ CBRNE defense) เป็นมาตรการป้องกันที่ดำเนินการในสถานการณ์ที่อาจมีอันตรายจากการสงครามเคมี, ชีวภาพ, รังสี และนิวเคลียร์ (รวมถึงการก่อการร้าย) การป้องกัน คชรน. ประกอบด้วยการป้องกันเชิงรับ, การหลีกเลี่ยงการปนเปื้อน และการลด คชรน.

อุบัติการณ์ คชรน. แตกต่างจากอุบัติการณ์วัตถุอันตรายในทั้งขอบเขต (กล่าวคือ คชรน. อาจเป็นสถานการณ์ที่มีผู้เสียชีวิตจำนวนมาก) และเจตนา ซึ่งอุบัติการณ์ คชรน. ได้รับการตอบสนองภายใต้สมมติฐานว่ามีเจตนาและมุ่งร้าย ทั้งนี้ การเก็บรักษาหลักฐาน และการจับกุมผู้ก่อการ เป็นเรื่องที่น่ากังวลมากกว่าอุบัติการณ์ที่เกิดจากวัตถุอันตราย

การคาดการณ์ในปี ค.ศ. 2011 สรุปว่าการใช้จ่ายของรัฐบาลทั่วโลกในผลิตภัณฑ์และบริการด้านการป้องกัน คชรน. จะสูงถึง 8.38 พันล้านดอลลาร์สหรัฐในปีดังกล่าว

รากศัพท์
--------

ในภาษาอังกฤษ คำว่า *CBRN* (*คชรน.*) ใช้แทนคำศัพท์ *NBC* (นิวเคลียร์, ชีวะ และเคมี) ของสงครามเย็น ซึ่งแทนที่คำว่า *ABC* (ปรมาณู, ชีวะ และเคมี) ที่ใช้ในช่วงคริสต์ทศวรรษ 1950 ส่วนการเพิ่มตัวอักษร *R* (สำหรับ*รังสีวิทยา*) เป็นผลมาจากภัยคุกคาม "ใหม่" ของอาวุธรังสี (หรือที่เรียกว่า "ระเบิดกัมมันตรังสี") นอกจากนี้ ในสหัสวรรษใหม่ คำว่า *CBRNe* ได้รับการนำมาใช้เป็นส่วนขยายของ *CBRN* โดยอักษร *e* ในคำนี้แสดงถึงภัยคุกคามจากระเบิดแสวงเครื่อง (enhanced (improvised) explosives)

ส่วนในภาษาสเปน คำว่า *NRBQ* (นิวเคลียร์, รังสี, แบคทีเรีย และเคมี สเปน: *Nuclear, Radiológico, Bacteriológico y Químico*) ได้เข้ามาแทนที่ *NBQ*

อ้างอิง
-------

1. ↑  "The CBRN Defence Market 2011-2021". visiongain. คลังข้อมูลเก่าเก็บจากแหล่งเดิมเมื่อ 12 มีนาคม 2012. สืบค้นเมื่อ 30 พฤษภาคม 2011.
2. ↑  "CBRNe hosted buyer - IB Consultancy". *ib-consultancy.eu*. คลังข้อมูลเก่าเก็บจากแหล่งเดิมเมื่อ 26 มีนาคม 2012. สืบค้นเมื่อ 11 เมษายน 2015.

บรรณานุกรม
----------

* Eldridge, John, บ.ก. (2006). *Jane's Nuclear, Biological and Chemical Defense 2006–2007* (19th ed.). Coulsdon, Surrey, UK; Alexandria, Va.: Jane's Information Group. ISBN 0-7106-2763-7.
* Hart, Benjamin C.; Garrett, John (2007). *Historical Dictionary of Nuclear, Biological, and Chemical Warfare*. Lanham, MD: Scarecrow Press. ISBN 978-0-8108-5484-0. Includes bibliographical essay. Review

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **การป้องกัน คชรน.**

* Featured video of Singapore Army's Chemical, Biological and Radiological Defence Group ที่ยูทูบ
* NCT CBRNe Asia 2013: Malaysian Army Demonstration ที่ยูทูบ
**ประธานาธิบดีฮาวาย** เป็นตำแหน่งของประมุขแห่งรัฐและหัวหน้ารัฐบาลของสาธารณรัฐฮาวาย ตำแหน่งนี้ได้รับการสถาปนาขึ้นเมื่อ 4 กรกฎาคม พ.ศ. 2437 แทนตำแหน่งพระมหากษัตริย์ฮาวาย ภายหลังการล้มล้างราชอาณาจักรฮาวาย และตำแหน่งนี้สิ้นสุดลงเมื่อ 14 มิถุนายน พ.ศ. 2443 หลังสหรัฐอเมริกาผนวกฮาวายเข้าเป็นส่วนหนึ่งของสหรัฐ และแปรสภาพกลายเป็นดินแดนฮาวาย

อำนาจหน้าที่
------------

ประธานาธิบดีฮาวายเป็นประมุขแห่งรัฐและหัวหน้ารัฐบาลของสาธารณรัฐ รัฐธรรมนูญกำหนดว่าประธานาธิบดีจะดำรงตำแหน่งหกปีแ​​ละระบุว่าบุคคลไม่สามารถที่จะได้รับการเลือกตั้งสองสมัยติดต่อกันในการดำรงตำแหน่ง ประธานาธิบดีมีอำนาจในการยับยั้งกฎหมายซึ่งอาจจะถูกลงมติโดยสองในสามของจำนวสมาชิกสภานิติบัญญัติ และยังเป็นผู้บัญชาการทหารของกองทัพฮาวาย ประธานาธิบดีได้รับการแต่งตั้งขึ้นอยู่กับการเลือกตั้งในวุฒิสภา สมาชิกของคณะรัฐมนตรีของเขา สมาชิกคณะรัฐมนตรีได้รับการพิจารณาเลือกจากสภานิติบัญญัติที่พวกเขาสามารถมีส่วนร่วมในการดำเนินการ แต่ไม่สามารถลงคะแนนตามที่พวกเขาไม่ได้เลือกสมาชิกสภานิติบัญญัติ ถ้าตำแหน่งประธานาธิบดีว่างลง รัฐมนตรีว่าการกระทรวงการต่างประเทศจะทำหน้าที่เป็นรักษาการประธานาธิบดีจนกว่ารัฐสภาจะลงมติเลือกผู้สืบทอด

มาตรา 23 ของรัฐธรรมนูญ พ.ศ. 2437 แซนฟอร์ด บี. โดล เป็นประธานาธิบดีคนแรกของสาธารณรัฐ นอกจากนี้เขายังเป็นประธานาธิบดีเพียงคนเดียวของประเทศก่อนที่จะถูกผนวกเข้าเป็นดินแดนของสหรัฐอเมริกาในปี พ.ศ. 2443 และโดลกลายเป็นผู้ว่าการคนแรก

รายนามประธานาธิบดีฮาวาย
-----------------------

|  |
| --- |
| **สาธารณรัฐฮาวาย** |
| **#** | **รูป** | **รายนาม** (เกิด-เสียชีวติ) | **เริ่มวาระ** | **สิ้นสุดวาระ** | **พรรคการเมือง** |
| **1** |  | **แซนฟอร์ด บี. โดล**  (23 เมษายน พ.ศ. 2387 - 9 มิถุนายน พ.ศ. 2469) | 4 กรกฎาคม พ.ศ. 2437 | 14 มิถุนายน พ.ศ. 2443 | พรรคสาธารณรัฐ |

อ้างอิง
-------

1. ↑  William Ming Liu; Derek Kenji Iwamoto; Mark H. Chae (19 January 2011). *Culturally Responsive Counseling with Asian American Men*. Routledge. p. 133. ISBN 978-1-135-96833-5.
2. ↑  Sanford Ballard Dole Encyclopædia Britannica
โฆษณาของน้ำมันละหุ่งในฐานะยาโดยบริษัทสก็อตต์และบาวน์, ศตวรรษที่ 19
**ความน่ารับประทาน** (อังกฤษ: palatability หรือ palatableness) เป็นรางวัลแห่งความเพลิดเพลินใจ (ในที่นี้หมายถึงความเพลิดเพลินใจในรสชาติ) ที่ได้รับจากอาหารหรือของเหลวซึ่งความรู้สึกในการรับรสยอมรับ ความน่ารับประทานมักมีความแตกต่างกันไปโดยสัมพันธ์กับความพึงพอใจทางภาวะธำรงดุลของความต้องการทา่งโภชนาการ น้ำ และพลังงาน ความน่ารับประทานของอาหารหรือของเหลวขึ้นกับสภาวะของแต่ละบุคคล แตกต่างจากรสชาติหรือการรับรู้รส ความน่าประทานลดลงหลังกิน และเพิ่มขึ่้นเมื่อหิว ความน่ารับประทานได้รับการเล็งเห็นว่าสามารถสร้างความหิวขึ้นโดยไม่ขึ้นกับความต้องการทางภาวะธำรงดุล

ดูเพิ่ม
-------

* การรับรู้รส
* แรงจูงใจ
* โภชนาการ
* ระบบรางวัล

อ้างอิง
-------

1. ↑  Friedman, Mark I.; Stricker, Edward M. (1976). "The physiological psychology of hunger: A physiological perspective". *Psychological Review* (ภาษาอังกฤษ). **83** (6): 409–431. doi:10.1037/0033-295X.83.6.409. ISSN 1939-1471. PMID 1005583.
2. ↑  Lowe, Michael R.; Butryn, Meghan L. (2007-07-24). "Hedonic hunger: A new dimension of appetite?". *Physiology & Behavior*. **91** (4): 432–439. doi:10.1016/j.physbeh.2007.04.006. ISSN 0031-9384. PMID 17531274. S2CID 10704679.
**แซมูเอล แบกซ์เตอร์ แมคอิลรอย**  (เกิด 2 สิงหาคม 1954) เป็นอดีตกองหน้าทีมชาติไอร์แลนด์เหนือและ
 แมนเชสเตอร์ยูไนเต็ด  ช่วงปี 1971-1982

ประวัติ
-------

แซมมี่ แมคอิลรอย เกิดเมื่อวันที่ 2 สิงหาคม ค.ศ. 1954 ที่เบลฟาสต์ ไอร์แลนด์เหนือ ก่อนจะย้ายเข้าร่วมทีม ปีศาจแดง

เริ่มต้นอาชีพ
-------------

เขาเข้าร่วมทีมปีศาจแดงในปี ค.ศ. 1969 เป็นนักเตะคนสุดท้ายที่ เซอร์ แมตต์ บัสบี ผู้จัดการทีมในขณะนั้นเซ็นสัญญาเข้ามาและได้เล่นกับทีมชุดใหญ่นัดแรกเมื่อเดือนพฤศจิกายน
ปี ค.ศ. 1971 ในศึก แมนเชสเตอร์ดาร์บี้ ที่พบกับ แมนเชสเตอร์ซิตี ซึ่งจบลงด้วยสกอร์ 3-3 แมคอิลรอยเป็นหนึ่งในนักเตะชุดตกชั้นในฤดูกาล 1973-74 แต่เขากับเพื่อนก็สามารถพาทีมกลับมาสู่ลีก ดิวิชั่น 1 (เดิม) ในฤดูกาลต่อมาและสามารถ
พาทีมคว้าแชมป์ เอฟเอ คัพ ในปี ค.ศ. 1977 แต่ก็พลาดในปี ค.ศ. 1979 และ ค.ศ. 1980 ก่อนจะย้ายไปร่วมทีม สโต๊ก ซิตี้ ในปี ค.ศ. 1982 ด้วยค่าตัว 650,000 £

ยุติอาชีพค้าแข้ง
----------------

หลังจากออกจากทีมสโต๊คซิตี้แมคอิลรอยก็ได้ย้ายไปร่วมทีมอีกหลายทีมก่อนจะมาร่วมทีม เพรสตันนอร์ทเอนด์ และเล่นอยู่จนถึงปี ค.ศ. 1991 ก่อนจะย้ายไปร่วมทีม นอริช วิคตอเรีย และรับตำแหน่งผู้จัดการทีมไปด้วยแต่เล่นได้เพียง 2 ปีก็ประกาศแขวน
สตั๊ดในปี ค.ศ. 1993 ขณะอายุได้ 39 ปี

อ้างอิง
-------

1. ↑  Dunk, Peter, บ.ก. (1987). *Rothmans Football Yearbook 1987–88*. London: Queen Anne Press. p. 102. ISBN 978-0-356-14354-5.
2. ↑  McIlroy first served as caretaker manager from late 2005 while Jim Harvey was recovering from a heart attack. McIlroy was officially appointed as Morecambe's manager in May 2006.
**สัญญารักจักรพรรดิคังซี** (寂寞空庭春欲晚) เป็นซีรีส์ทางโทรทัศน์ของจีนในปี ค.ศ. 2016 นำแสดงโดย หลิว ข่ายเวย์, เจิ้ง ฉ่วง และจาง ปินปิน สร้างจากนวนิยายอิงประวัติศาสตร์จีนเรื่อง Lonely Courtyard in Late Spring ซีรีส์เรื่องนี้ออกอากาศทาง Zhejiang Television และ Shenzhen Television ตั้งแต่วันที่ 1 กุมภาพันธ์ถึง 23 กุมภาพันธ์ ค.ศ. 2016

เรื่องย่อ
---------

เรื่องนี้เกี่ยวกับจักรพรรดิคังซีและพระสนมเหลียงเฟยจากตระกูลเว่ย์ พระราชมารดาขององค์ชายยฺหวิ่นซื่อ (องค์ชาย 8)

เมื่อจักรพรรดิคังซี (หลิว ข่ายเวย์) พระชนมายุได้ 16 พรรษา พระองค์ได้กำจัดเอ๋าไป้ (สฺวี เช่าเฉียง) ขุนนางทรราช และพันธมิตรของเขา ความเข้าใจผิดทำให้ Wei Abunai ขุนนางผู้ภักดีถูกกล่าวหาว่าเป็นกบฏ ทำให้ทั้งครอบครัวของเขาถูกสังหาร เหลียงเอ๋อ (เจิ้ง ฉ่วง) ในวัย 10 ขวบต้องทนเห็นการตายของพ่อแม่และพี่ชายของเธอไปต่อหน้าต่อตา ขณะที่เธอกำลังหลบหนี เธอได้พบกับยุวจักรพรรดิคังซีผู้ซึ่งถูกศัตรูไล่ล่า โดยปราศจากความรู้ภูมิหลังของกันและกัน เหลียงเอ๋อและจักรพรรดิคังซีต้องเผชิญกับความเป็นและความตาย และได้ทิ้งความประทับใจไว้อย่างลึกซึ้งต่อกันและสัญญาว่าจะพบกันใหม่ อย่างไรก็ตาม เหลียงเอ๋อสูญเสียความทรงจำเนื่องจากการถูกลอบสังหาร เพื่อปกป้องเหลียงเอ๋อ ลูกพี่ลูกน้องของเธอคือน่าหลานหรงรั่ว (จาง ปินปิน, ได้รับแรงบันดาลใจจากน่าหลานซิงเต๋อ) เขาจึงเปลี่ยนชื่อของเธอเป็นเว่ย์ หลินหลาง และรับเธอไว้ในความดูแลของเขา ทั้งสองเติบโตมาด้วยกันและพัฒนาสายสัมพันธ์พิเศษ อย่างไรก็ตาม พ่อของหรงรั่วคือน่าหลานหมิงจู กลัวว่าตัวตนของหลินหลางจะสร้างปัญหาให้กับครอบครัว จึงแอบส่งเธอเข้าไปในวังเพื่อเป็นนางกำนัลเพื่อป้องกันไม่ให้ทั้งสองอยู่ด้วยกัน หลินหลางคิดว่าเธอจะต้องตายอย่างโดดเดี่ยวในพระราชวัง แต่การปรากฏตัวของจักรพรรดิคังซีทำให้ชีวิตของเธอปั่นป่วน การกลับมาพบกันอีกครั้งของเธอกับหรงรั่ว ก็ทำให้เธอมีความหวังอีกครั้ง จักรพรรดิคังซีรู้จักหลินหลางในฐานะเด็กสาวที่เคยช่วยชีวิตพระองค์ไว้ตั้งแต่ยังเป็นเด็ก และพระองค์ใช้วิธีต่าง ๆ เพื่อช่วยให้เธอระลึกถึงอดีต ในขณะเดียวกันหรงรั่ววางแผนที่จะพาหลินหลางหนีออกจากวัง ทำให้เธอติดอยู่ตรงกลางระหว่างจักรพรรดิผู้เอาแต่ใจกับคนรักในวัยเด็กของเธอ

หลังจากที่จักรพรรดิคังซีตกหลุมรักหลินหลางอย่างสุดซึ้ง พระองค์จึงได้รู้ว่าแท้จริงแล้วเธอคือลูกพี่ลูกน้องของหรงรั่วที่รักเธอมาตลอด หลังจากผ่านความยากลำบากมาด้วยกันหลายครั้งหลินหลางก็ตระหนักว่าเธอตกหลุมรักจักรพรรดิคังซี อย่างไรก็ตาม ในขณะนี้ เธอฟื้นความทรงจำของเธอ และตระหนักว่าจักรพรรดิคังซีต้องรับผิดชอบต่อการตายของครอบครัวของเธอ พี่ชายของหลินหลางคือฉางชิงซึ่งปลอมตัวเข้าไปในวังในฐานะขันที ปรากฏตัวและเปิดเผยตัวตนของเขาต่อหลินหลางและกดดันให้เธอหาทางแก้แค้นให้กับครอบครัวของพวกเขา หลินหลางและจักรพรรดิคังซีจึงพัวพันกับความรักอันโศกเศร้าและบีบคั้นหัวใจ

นักแสดง
-------

* หลิว ข่ายเวย์ - จักรพรรดิคังซี
* เจิ้ง ฉ่วง - เว่ย์หลินหลาง
* จาง ปินปิน - น่าหลานหรงรั่ว
* หมี เสว่ - จักรพรรดินีเซี่ยวจฺวัง พระพันปีหลวง

อ้างอิง
-------

1. ↑  《春晚》曝角色定妆 刘恺威郑爽演虐恋
2. ↑  "《寂寞空庭》2016开年 张彬彬再现容若" (ภาษาจีนตัวย่อ). 新浪娛樂. 2015-10-15.
**จิ้งจอกอหังการ ผ่ายุทธจักรหุบเขาหิมะ** (อังกฤษ: Fox Volant of the Snowy Mountain) เป็นละครโทรทัศน์กำลังภายในที่ออกอากาศในปี พ.ศ. 2559 ซึ่งอิงเนื้อเรื่องจากวรรณกรรมเรื่องเดียวกันทั้งสองเรื่อง ซึ่งประพันธ์โดย กิมย้ง กำกับโดย หลิว เหว่ยเฉียง และ ทัม หยิวยิป โดยมี หว่อง จิง เป็นโปรดิวเซอร์ นำแสดงโดย เนี่ย หยวน, จู อิน, อาเจียว, อัน อี่เซวียน, ฟาง จงซิ่น, แอนโทนี่ หว่อง
ออกอากาศทางช่อง ATV ในประเทศจีน เมื่อปี ค.ศ. 2006 แต่ในปัจจุบันได้ออกอากาศในประเทศไทยทางช่อง โมโนพลัส

เนื้อเรื่องย่อ
--------------

ในยุคปลายของราชวงศ์หมิง ราชสำนักได้ถูกรุกรานจากทหารแมนจูได้อย่างง่ายดายด้วยฝีมือของไส้ศึกภายใน จนทำให้สามแม่ทัพผู้กล้า คือ แม่ทัพเมี่ยว แม่ทัพฟั่น และ แม่ทัพเถียน เข้าใจผิดคิดว่า แม่ทัพหู ทรยศต่อชาติ จนเกิดความบาดหมางระหว่างกัน กระทั่งราชวงศ์หมิงล่มสลาย แต่ความบาดหมางระหว่างแม่ทัพทั้งสี่ได้แปรเปลี่ยนเป็นศึกแย่งชิงสมบัติล้ำค่าของราชวงศ์หมิงที่ถูกซุกซ่อนไว้แทน ทำให้ทายาทตระกูลเมี่ยว ตระกูลฟั่น และตระกูลเถียนต่างคิดจะรวบสมบัติไว้เป็นของตน เถียนกุยหนง ทายาทตระกูลเถียนจึงคิดแผนกำจัด หูอิเตา ทายาทตระกูลหูที่เก่งกาจในเชิงดาบเป็นคนแรกด้วยการยืมมือของ เมี่ยวเหรินฟง ทายาทตระกูลเมี่ยวเป็นผู้สังหาร หูอิเตา และภรรยา ผิง คนรับใช้ผู้ซื่อสัตย์ได้พา หูเฟย ลูกชายของ หูอิเตา และภรรยาหลบหนีไป หลังจากนั้น ผิง ได้ฝึกฝนวิทยายุทธให้ หูเฟย พร้อมกับพร่ำบอกว่าคนที่ฆ่าพ่อแม่ของเขาคือ เมี่ยวเหรินฟง กระทั่ง หูเฟย เติบใหญ่เป็นชายหนุ่มที่ฉลาด และเชี่ยวชาญในเพลงดาบจนไม่มีใครสามารถต่อกรได้ เขาจึงออกท่องยุทธภพเพื่อตามล้างแค้นผู้ที่ฆ่าพ่อกับแม่

นักแสดงนำ
---------

* เนี่ย หยวน รับบท หู เฟย
* แอนโทนี่ หว่อง รับบท หู ยี่เต้า
* เอเธน่า จู รับบท หยวน ซิยี่
* อาเจียว รับบท เจิ้ง หลิงซู
* อัน อี่เซวียน รับบท เหมียว ร่าวหลิน
* ฟาง จงซิ่น รับบท เหมียว เหรินเฟิง
* ถัน เหย้าเหวิน รับบท เถียน กุ่ยเนิง

อ้างอิง
-------

ลำดับรายการโทรทัศน์
-------------------

| **โมโนพลัส**: ซีรีส์กำลังภายใน วันเสาร์ - อาทิตย์ เวลา 08:00 น. - 09:00 น. , 19:30 น. - 20:30 น. |
| --- |
| ก่อนหน้า | จิ้งจอกอหังการ ผ่ายุทธจักรหุบเขาหิมะ | ถัดไป |
| **ดาบมังกรหยก: กระบี่อิงฟ้า ดาบฆ่ามังกร** | **ประกาศิตนางมาร** |
**พิพิธภัณฑ์วัยเด็กในสงคราม** (บอสเนีย: *Muzej ratnog djetinjstva*; War Childhood Museum) เป็นพิพิธภัณฑ์ประวัติศาสตร์ในซาราเยโว ประเทศบอสเนียและเฮอร์เซโกวีนา เปิดให้บริการครั้งแรกในเดือนมกราคม 2017 ภายในนำเสนอประสบการณ์ของผู้ที่ในวัยเด็กมีชีวิตผ่านสงครามในบอสเนียโดยบอกเล่าผ่านทางวัตถุ วิดีโอคำบอกเล่า และบางส่วนจากประวัติศาสตร์มุขปาฐะ ในปี 2018 พิพิธภัณฑ์ได้รับรางวัลสภาพิพิธภัณฑ์ยุโรปในสาขารางวัลพิพิธภัณฑ์ยุโรปแห่งปี

โครงการนี้เริ่มต้นในปี 2010 โดยยัสมินโค ฮาลีโลวิช (Jasminko Halilovic) นักธุรกิจชาวซาราเยโว นักเคลื่อนไหว และ "เด็กยุคสงคราม" ("war child") ใช้ช่องทางออนไลน์เพื่อเก็บรวบรวมการรื้อฟื้นความทรงจำของผู้ใหญ่ตอนต้นที่มีวันเด็กผ่านสงครามบอสเนีย มีผู้ส่งความทรงจำของตนเข้าร่วมมากกว่า 1,000 ชิ้น ฮาลีโลวิชรวบรวมเนื้อหาเหล่านี้ตีพิมพ์เป็นหนังสือในปี 2013 หนังสือดังกล่าวได้รับการแปลเป็นภาษาเยอรมันและญี่ปุ่น ในระหว่างการติดต่อประสานงานกับบรรดา "เด็กยุคสงคราม" เขาได้พบว่าบรรดา "เด็กยุคสงคราม" เหล่านี้ยังมีวัตถุเฉพาะพิเศษบางอย่างที่ผูกพันกับความทรงจำเหล่านี้ เขาเริ่มต้นทำงานกับคณะทำงานคนอื่น ๆ เพื่อพัฒนาของสะสมของพิพิธภัณฑ์ขึ้น และเก็บรวบรวมวัตถุกว่า 3,000 ชิ้น และคำบอกเล่ามากกว่า 60 เรื่อง จากปากบุคคลจริง

ในเดือนพฤษภาคม 2016 พิพิธภัณฑ์วัยเด็กในสงครามได้จัดนิทรรศการชั่วคราวแรกขึ้นที่พิพิธภัณฑ์ประวัติศาสตร์แห่งชาติ ตามด้วยมีการจัดนิทรรศการอีกในเมืองเซนีซา และ วีโซโค ในปี 2017 พิพิธภัณฑ์ได้เปิดตัวนิทรรศการถาวรขึ้น ตั้งอยู่บนถนนโลกาวีนาในซาราเยโว

วัตถุของสะสมของพิพิธภัณฑ์มีทั้งบันทึก ของเล่น ภาพถ่าย เสื้อผ้า และวัตถุอื่น ๆ อีกหลากหลายที่ได้รับบริจาคโดยผู้รอดชีวิตจากช่วงสงคราม วัตถุทั้งหมดนี้นำเสนอควบคู่กับคำบอกเล่าเรื่องราวในรูปบุคคลที่หนึ่ง จากบุคคลที่เป็นคนบริจาควัตถุนี้ให้ นอกจากวัตถุแล้ว ผู้เข้าชมยังสามารถรับฟังคำบอกเล่าจากปากของผู้รอดชีวิตและบทสัมภาษณ์เช่นกัน

อ้างอิง
-------

1. ↑  "Council of Europe Museum Prize 2018". *European Museum Forum*. สืบค้นเมื่อ 17 May 2018.
2. ↑  "War Childhood Museum, Sarajevo, wins 2018 Museum Prize". *European Museum Forum*. January 2018. สืบค้นเมื่อ 17 May 2018.
3. ↑  Sheehan, Dan (December 2015). "Jasminko Halilovic: Children of War". *Guernica Magazine*. สืบค้นเมื่อ 5 February 2017.
4. ↑  Toe, Rodolfo (May 11, 2016). "Sarajevo Museum to Preserve Wartime Childhood Memories". *Balkan Transitional Justice*. Balkan Insight.
5. ↑  Rose, Eleanor (January 1, 2017). "Bosnia's War Childhood Museum Finally Opens". *Balkan Transitional Justice*. Balkan Insight. สืบค้นเมื่อ 5 February 2017.
6. ↑  Toe, Rodolfo. "Sarajevo Museum to Preserve Wartime Childhood Memories". *Balkan Transitional Justice*. Balkan Insight. สืบค้นเมื่อ 5 February 2017.
7. ↑  Ruvic, Dado (July 8, 2016). "Bosnian museum of wartime childhood helps heal trauma". *Reuters*. สืบค้นเมื่อ 5 February 2017.
8. ↑  "War Childhood Museum". 2015–2020. สืบค้นเมื่อ 11 September 2020.
9. ↑  Rose, Eleanor (January 30, 2017). "Bosnia's War Childhood Museum Finally Opens". *Balkan Transitional Justice*. สืบค้นเมื่อ 5 February 2017.

| ฐานข้อมูลการควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| นานาชาติ | 
* VIAF

 |
| อื่น ๆ | 
* IdRef

 |
**คำนาม** คือคำที่ทำหน้าที่เป็นชื่อของสิ่งของใด ๆ หรือชุดของสิ่งของใด ๆ เช่น สิ่งมีชีวิต วัตถุ สถานที่ การกระทำ คุณสมบัติ สถานะ อาการ หรือแนวคิด ในทางภาษาศาสตร์ คำนามเป็นหนึ่งในชนิดของคำแบบเปิดที่สมาชิกสามารถเป็นคำหลักในประธานของอนุประโยค กรรมของกริยา หรือกรรมของบุพบท

หมวดหมู่คำศัพท์ (ชนิดของคำ) ถูกนิยามในทางที่ว่าสมาชิกจะอยู่รวมกับนิพจน์ชนิดอื่น ๆ กฎทางวากยสัมพันธ์ของคำนามจะแตกต่างกันระหว่างภาษาต่าง ๆ ในภาษาอังกฤษ คำนามคือคำที่สามารถมาพร้อมกับคำนำหน้านาม (article) และคำคุณศัพท์กำหนดลักษณะ (attributive adjective) และสามารถทำหน้าที่เป็นคำหลัก (head) ของนามวลี

ชนิดของคำนามในภาษาไทย
---------------------

ชนิดของคำนามในภาษาไทย แบ่งได้เป็น 5 ชนิด ได้แก่

1. สามานยนาม (คำนามไม่ชี้เฉพาะ)
2. วิสามานยนาม (คำนามเฉพาะ)
3. สมุหนาม (คำนามรวมหมู่)
4. ลักษณนาม (คำนามบอกลักษณะ)
5. อาการนาม (คำนามแสดงอาการ)

อ้างอิง
-------

1. ↑  "Noun". *Merriam-Webster Dictionary (online)*. Merriam-Webster, Incorporated. 2014.
2. ↑  Loos, Eugene E. et al. 2003. Glossary of linguistic terms: What is a noun?
3. ↑  คำนามคืออะไรและชนิดของ คำนาม? - Twinkl
**ปลาดุมชี** ปลาน้ำจืดชนิดหนึ่ง มีชื่อวิทยาศาสตร์ว่า *Nandus oxyrhynchus* อยู่ในวงศ์ปลาเสือดำ (Nandidae) มีรูปร่างคล้ายปลากะพงทั่วไป แต่มีส่วนหน้ายื่นยาวกว่า ปากกว้างสามารถยืดออกไปได้มาก ลำตัวมีลายสีด่างคล้ำ เนื่องจากต้องปรับตัวให้เข้ากับสภาพแวดล้อม มีลายพาดสีดำที่ลูกตาไปจนถึงโคนครีบหลัง กลางหัวมีแถบสีจาง ครีบสีคล้ำ ครีบก้นใสและมีจุดสีคล้ำ มีความยาวประมาณ 6 เซนติเมตร-10 เซนติเมตร

เป็นปลาที่เพิ่งถูกค้นพบในปี ค.ศ. 1996 มักอาศัยอยู่นิ่ง ๆ ตามใบไม้ใต้น้ำหรือกองหินเพื่อดักล่าเหยื่อที่มีชีวิต ซึ่งได้แก่ ลูกกุ้ง ลูกปลาขนาดเล็ก และแมลง พบอาศัยอยู่ตามแหล่งน้ำนิ่งที่มีพืชน้ำหนาแน่นในภาคกลางและภาคอีสานของประเทศ

เป็นปลาที่มักตายอยู่บ่อย ๆ เมื่อจับขึ้นมาพ้นน้ำ หรือขี้ตื่นตกใจ จึงได้ชื่อเรียกในภาษาอีสานว่า "ปลาเสียจิต" หรือ "ปลาบ่มีจิต" ที่นครสวรรค์นิยมเรียกว่า "ปลาเสือปรือ" หรือ "ปลาเสือดำ"

นิยมเลี้ยงเป็นปลาสวยงาม ซึ่งมีชื่อเรียกในวงการปลาสวยงามว่า "ปลาเสือลายเมฆ"

ดูเพิ่ม
-------

* ปลาเสือดำ

อ้างอิง
-------

1. ↑  ชวลิต วิทยานนท์. *คู่มือปลาน้ำจืด*. กรุงเทพฯ : สารคดี, 2547. 195 หน้า. หน้า 44. ISBN 9744841486

แหล่งข้อมูลอื่น
---------------

* รูปและข้อมูลปลาดุมชี
**พระนางจันทรวรเทวี** (เขมร : ព្រះ​នាង​ច័ន្ទតារាវត្តី, โรมัน : Chantraworadevi) พระองค์เป็นพระมเหสีของพระเจ้าตระซ็อกประแอม (พ.ศ.1879-1883) เป็นพระราชมารดาในพระบรมนิพพานบทและพระสิทธานราชา

พระราชประวัติ
-------------

พระองค์เป็นพระราชธิดาในพระเจ้าชัยวรมันที่ 9 และพระนางองค์ราชเทวี

พระองค์ทรงอภิเษกสมรสกับพระองค์ชัย พระราชปนัดดาในพระเจ้าชัยอินทรวรมันที่ 4 แห่งจามปา และเป็นพระญาติทางพระราชมารดาในปี พ.ศ. 1833 หลังจากอภิเษกสมรส (พระเจ้าชัยวรมันที่ 9) ทรงพระราชทานเมืองทางตอนใต้ใกล้เมืองจตุมุขให้ปกครอง ครั้นถึงปี พ.ศ.1879 ใด้เกิดการจลาจลขึ้นในเมืองพระนครหลวงทำให้พระเจ้าชัยปรเมศวรถูกลอบปลงพระชนม์เสด็จสวรรคตบรรดาขุนนางสรรพมุขมนตรีทั้งหลายจึงอัญเชิญพระองค์ชัยผู้เป็นพระราชบุตรเขยขึ้นเสวยราชสมบัติเป็นพระมหากษัตริย์แห่งกรุงศรียโศธรปุระเฉลิมพระนาม *พระบาทศรีสุริโยพันธุ์* จากนั้นจึงสถาปนาพระนางจันทรวรเทวีขึ้นเป็นพระอัครมเหสี หลังจากอภิเษกสมรสได้ 45 ปีและสถาปนา พระบรมนิพพานบท พระราชโอรสองค์โตขึ้นเป็นพระอุปราชขณะมีพระชนม์มายุ 44 พรรษา ซึ่งเหตุการณ์นี้เองที่นักวิชาการกัมพูชามองว่าพระองค์ชัยหรือพระศรีสุริโยพันธุ์ที่ 1 กับพระเจ้าแตงหวานไม่ใช่บุคคลคนเดียวกัน ซึ่งสรุปได้ว่าพระเจ้าแตงหวานเป็นเพียงบุคคลในตำนานนิทานพื้นบ้าน นักวิชาการให้น้ำหนักว่าพระบาทศรีสุริโยพันธุ์นั้นทรงเป็นเชื้อพระวงศ์มาก่อนแน่นอน เพราะในขณะนั้นราชวงศ์มหิธรปุระ ยึดถือระบบชนชั้นวรรณะแบบอินเดียอย่างเข้มข้น การที่พระนางจันทรวรเทวีซึ่งมีวรรณะกษัตริย์จะไปสมรสกับชนชั้นศูทร (ไพร่) ย่อมขัดแย้งกับประเพณีของบ้านเมืองในขณะนั้น 

พระเจ้าตระซ็อกประแอมได้ลอบปลงพระชนม์พระเจ้าชัยวรมันที่ 9 ด้วยพระแสงหอกลำแพงจนสวรรคตเมื่อ พ.ศ.1879 ต่อมาบรรดานาหมื่นสรรพมุขมนตรีทั้งหลายจึงพร้อมใจกันถวายราชสมบัติให้ขึ้นสืบราชบัลลังก์เป็นพระมหากษัตริย์อาณาจักรพระนคร และทรงรับพระนางจันทรวรเทวี พระราชธิดาในพระเจ้าชัยวรมันที่ 9 เป็นสมเด็จพระอัครมเหสี ขณะนั้นพระเจ้าตระซ็อกประแอมมีพระชนมายุ 70 ปี ได้สถาปนาพระนางเป็น **สมเด็จพระภัควดี ศรีจันทรวรเทวี พระอรรคมเหษี**

พระองค์ทรงประสูติพระราชโอรส 2 พระองค์ คือ พระบรมนิพพานบทและพระสิทธานราชา

อ้างอิง
-------

1. ↑  ศานติ ภักดีคำ. "เอกสารกัมพูชากับการศึกษาประวัติศาสตร์อยุธยา" (PDF).
2. ↑  สมเด็จพระบรมราชาธิราชที่ 1 สงคราม "ขอมแปรพักตร์" - โอรสพระเจ้าอู่ทองได้ครองเมืองนครธม.อนุรัตน์ บุตรดี
3. ↑  "Sbek Thorn In Cambodia's Past, Present, And Future", *Sbek Thom*, Cornell University Press, pp. 32–34, 2019-12-31, สืบค้นเมื่อ 2023-06-29
4. ↑  Harris, Ian (2008-03-11). Cambodian Buddhism: History and Practice. University of Hawaii Press. p. 109. ISBN 978-0-8248-3298-8.
5. ↑  Renowned for its ability to grow tasty cucumbers," according to A. Dauphin-Meunier, History of Cambodia.
6. ↑  Mak Phoeun (1995). *Histoire du Cambodge: de la fin du XVIe siècle au début du XVIIIe*. Monographies / École Française d'Extrême-Orient. Paris: Presses de l'École Française d'Extrême-Orient. ISBN 978-2-85539-776-4.
**เพลิน พรชำนิ** (ชื่อเดิม: เพลิน ประทุมมาศ) เป็นนักร้อง และพิธีกรชาวไทย เธอเข้าสู่วงการเมื่อปี 2539 อยู่ในสังกัดแกรมมี่ เพลินเป็นที่รู้จักในการเป็นพิธีกรรายการ **ทีนทอล์ค** ทางช่อง 5 รายการวัยรุ่นในอดีตช่วงยุค90 มีพิธีกรเป็นจำนวนมาก อาทิ ชาคริต แย้มนาม, เรย์ แมคโดนัลด์, ศรีพรรณ ชื่นชมบูรณ์, แองจิล่า แกรนท์, ไดอาน่า จงจินตนาการ, บัวชมพู ฟอร์ด เป็นต้น แต่ปัจจุบันรายการนี้ยุติการออกอากาศไปแล้ว

เธอมีโอกาสได้เป็นศิลปินกับพิธีกรรายการทีนทอล์ค 4 คนคือ ชาคริต แพม มารีน่า เพลิน และ เรย์ เป็นอัลบั้มพิเศษชื่ออัลบั้มว่า "TeenTrax ขอ T" เมื่อปี 2542 เธอมีเพลงเดี่ยวที่ขับร้องอยู่ในอัลบั้มสองเพลงด้วยกันคือเพลง รู้หรือเปล่า และเพลง ลืม ส่วนเพลงรวมศิลปินคือเพลง ขอ T

หลังจากที่รายการทีนทอล์คได้ยุติการออกอากาศลง เพลินได้เป็นศิลปินรับเชิญออกอัลบั้มคู่กับ นภ พรชำนิ ชื่ออัลบั้มว่า "อะแมนออฟสไมส์ A-Side Album" โดยแบ่งออกเป็น 2 พาร์ทคือ A-Side และ B-Side วางจำหน่ายเมื่อปี พ.ศ. 2548 โดยเว้นระยะห่างระหว่างสองอัลบั้มประมาณหนึ่งเดือน ภายใต้สังกัดเบเกอรี่มิวสิก, โด๊บมิวสิกโปรดักชั่น และ โซนี่บีเอ็มจี เพลินได้ขับร้องเพลง Dinner For Two

ทางด้านชีวิตส่วนตัว เพลิน เข้าพิธีวิวาห์กับนักร้องชื่อดัง นภ พรชำนิ เมื่อวันที่ 10 มีนาคม พ.ศ. 2549 ปัจจุบันเรียนจบปริญญาเอกด้านสุขภาพจิตและพัฒนาการในเด็กเล็กจากสหรัฐอเมริกาปัจจุบันมีบุตรชายด้วยกัน1คนชื่อ ณภพ พรชํานิ ชื่อเล่นว่าน้องโบดี้ เกิดเมื่อวันที่ 3 พฤษภาคม พ.ศ. 2565

ผลงาน
-----

### ละครซีรีส์

| ปี พ.ศ. | เรื่อง | แสดงร่วมกับ | ช่อง | ผลิตโดย |
| --- | --- | --- | --- | --- |
| 2542 | ทีนแทร็กซ์ ซีรี่ | วันศิริ โภคกุลกานนท์ / ชาคริต แย้มนาม / วัลภา สุนทรผดุงสิน / เรย์ แมคโดนัลด์ | ช่อง 5 | เอ็กแซ็กท์ ในเครือแกรมมี่ |
|

### อัลบั้ม

* อัลบั้ม TeenTrax ขอ T สังกัดแกรมมี่ (2542)
* อัลบั้ม อะแมนออฟสไมส์ A-Side Album สังกัดเบเกอรี่มิวสิก (2548)

### พิธีกร

* รายการ ทีนทอล์ค (พ.ศ. 2539 - พ.ศ. 2543)

### มิลสิควีดีโอ

* รู้หรือเปล่า - เพลิน
* เพลงของเธอ - แพม
* ไม่รู้จะเลือกใคร - ชาคริต
* A Man of Smiles - นพ พรชำนิ

อ้างอิง
-------

1. ↑  นภพรชำนิ เตรียมปั๊มทายาทปีหน้าภูมิใจแฟนสาวเรียนจบดอกเตอร์

* งานแต่ง นภ พรชำนิ & เพลิน ประทุมมาศ[*ลิงก์เสีย*]
**มัณฑาวา** (อักษรโรมัน: Mandawa) เป็นเมืองในรัฐราชสถาน ประเทศอินเดีย ตั้งอยู่ห่างไป29 จากนครฌุนฌุนู ในอำเภอฌุนฌุนู ตั้งอยู่ที่ความสูง 316 เมตรจากระดับน้ำทะเลโดยเฉลี่ย และมีสถานีรถไฟใกล้สุดคือสถานีฌุนฌุนู

ประวัติศาสตร์
-------------

บ่อน้ำใกล้มัณฑาวา
เมืองมัณฑาวาในอดีตเป็นติกนะในรัฐชัยปุระ รวมถึงเป็นเมืองหน้าด่านสำหรับเส้นทางคาราวานโบราณระหว่างจีนกับตะวันออกกลางที่เดินทางผ่านในแถบในเศขาวดี ฐากุรนวัล สิงห์ (Thakur Nawal Singh) ผู้ครองแคว้นนวัลครห์และมัณฑาวา ได้สร้างป้อมมัณฑาวาขึ้นเพื่อป้องกันเมืองหน้าด่านนี้ ซึ่งต่อมาได้เกิดเมืองขึ้นบริเวณรอบป้อมปราการนี้ และมีพ่อค้าจำนวนมากมาตั้งชุมชนอยู่ที่นี่ กลายเป็นเมืองมัณฑาวา

เมืองมัณฑวาเป็นที่รู้จักกันในชื่อ "หอศิลป์แบบเปิด" ในระหว่างศตวรรษที่ 18 มัณฑาวาเป็นจุดพักที่สำคัญของพ่อค้าที่ร่ำรวยซึ่งเดินทางผ่านทางเส้นทางสายไหม จำนวนมากได้เลือกสร้างบ้านขึ้นในมัณฑาวา จึงเป็นที่มาของการสร้างหเวลีจำนวนมากที่ยิ่งใหญ่และสวยงามในมัณฑาวา ในปัจจุบัน หเวลีเหล่านี้กลายมาเป็นจุดหมายปลายทางการท่องเที่ยวของเมือง เช่น มัณฑาวาหเวลี(Mandawa Haveli), มุรมูริยหเวลี (Murmuria Haveli) และ กุหลาบราอีลฑิยาหเวลี (Gulab Rai Ladia Haveli)

อ้างอิง
-------

1. ↑  "Mandawa Municipality City Population Census 2011-2022 | Rajasthan".
2. ↑  Falling Rain Genomics, Inc - Mandawa
3. ↑  "Castle Mandawa Jhunjhunu - Castle Mandawa History Information Rajasthan". *Rajasthan Direct*. สืบค้นเมื่อ 2023-07-10.
4. ↑  "Shekhawati Tourism: Places to visit in Shekhawati - Rajasthan Tourism".
5. ↑  "पोर्टल, राजस्थान सरकार".
6. ↑  "The open art gallery Mandawa, Rajasthan - Cox & Kings". 9 November 2011.

| ฐานข้อมูลการควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| นานาชาติ | 
* VIAF

 |
| ประจำชาติ | 
* อิสราเอล
* สหรัฐ

 |
พระอุปคุต ประดิษฐานภายในวิหารพระอุปคุต วัดบวรนิเวศวิหาร กรุงเทพมหานคร
พิธีแห่อัญเชิญพระอุปคุตจากแม่น้ำโขงไปวัดพระธาตุพนม ก่อนเริ่มพิธีนมัสการพระธาตุพนม
**พระอุปคุต** หรืออีกชื่อคือ **พระอุปคุปต์** (Upagupta) เป็นพระภิกษุองค์สำคัญองค์หนึ่งในสมัยพระเจ้าอโศกมหาราช และเป็นปฐมาจารย์แห่งนิกายสรวาสติวาท ซึ่งชื่อ "อุปคุต" มีความหมายว่า ผู้คุ้มครองรักษา 

พระอุปคุตเป็นพระที่เป็นที่นิยมนับถือของชาวอินเดีย มอญ และชาวไทยวน และอีสาน สมัยก่อนพระมอญได้นำพระบัวเข็มมาถวายพระบาทสมเด็จพระจอมเกล้าเจ้าอยู่หัว ในตอนที่พระองค์ผนวชอยู่ แม้แต่พระบาทสมเด็จพระจุลจอมเกล้าเจ้าอยู่หัว ก็ยังทรงกล่าวถึงความเป็นมาในพระราชนิพนธ์พระราชพิธีสิบสองเดือนด้วย

ประวัติ
-------

### ประวัติ

เชื่อกันมาว่า พระอุปคุตมีอิทธิฤทธิ์ปราบท้าววสวัตตี มีเรื่องเล่ามาว่าประมาณปลายพุทธศตวรรษที่ 2 หลังพุทธปรินิพพาน ณ กรุงปาฏลีบุตร (ปัจจุบันคือเมืองปัฏนา รัฐพิหาร ประเทศอินเดีย) พระเจ้าอโศกมหาราช ผู้ครองราชสมบัติในขณะนั้น ทรงเลื่อมใสในพระพุทธศาสนาเป็นอย่างยิ่ง ได้ฉลองสมโภชพระสถูปเจดีย์ทั้งหมดที่พระองค์สร้างอย่างยิ่งใหญ่ ตลอด 7 ปี 7 เดือน 7 วัน แต่ถูกพญามารมาผจญ ท่านจึงนิมนต์พระอุปคุตไปปราบพญามารจนยอมแพ้

ปัจจุบันยังมีความเชื่อในหมู่ชาวไทยวนว่า พระบัวเข็มหรือพระอุปคุตยังมีชีวิตอยู่ ในทุกวันขึ้น 15 ค่ำที่ตรงกับวันพุธ ชาวไทยวนจะเรียกว่าเป็น "วันเป็งปุ๊ด" พระอุปคุตจะออกบิณฑบาตในร่างเณรน้อย และจะออกมาเวลาเที่ยงคืน ด้วยเหตุนี้จึงเกิดประเพณีตักบาตรกลางคืนขึ้น

### ความสับสนกับพระบัวเข็ม

พระอุปคุตมักถูกสับสนกับ **พระบัวเข็ม** ซึ่งเป็นพระในตำนานของพม่า-มอญ-ล้านนา ซึ่งแตกต่างกันกับพระอุปคุตทั้งในทางประติมากรรมและประวัติของพระทั้งสององค์ที่แตกต่างกัน อย่างไรก็ตามในทางพระเครื่องมักถือให้พระอุปคุตเป็นพระองค์เดียวกับ ในทางพระเครื่องมีประวัติว่า "พระบัวเข็ม" เดิมเป็นพระพุทธรูปมอญ เข้ามาแพร่หลายในไทยช่วงสมัยรัชกาลที่ 3 โดยพระรามัญได้นำมาถวายพระวชิรญาณภิกขุ (ต่อมาคือ พระบาทสมเด็จพระจอมเกล้าเจ้าอยู่หัว รัชกาลที่ 4) โดยเชื่อในพุทธคุณว่าเป็นพระศักดิ์สิทธิ์ ก่อให้เกิดลาภผล ความมั่งมี ขจัดภยันตราย และมีอิทธิฤทธิ์ในทางขอฝนอีกด้วย

ที่ปราจีนบุรี มีผู้พบพระพุทธรูป เป็นพระบัวเข็มที่แกะสลักด้วยไม้ลอยน้ำมา จึงได้อัญเชิญไปประดิษฐานที่ วัดใหม่ท่าพาณิชย์ อำเภอกบินทร์บุรี จังหวัดปราจีนบุรี

อ้างอิง
-------

1. 1 2  ตำนานพระอุปคุต (ไทย)
2. ↑  ประเพณีเป็งปุ๊ด ตักบาตรเที่ยงคืน[*ลิงก์เสีย*] (ไทย)
3. ↑  กิ่งมณี, อรุณศักดิ์ (2017). *ทิพยประติมา*. นนทบุรี: มิวเซียมเพรส. ISBN 978-616-7674-13-1.
4. ↑  ประวัติ "พระบัวเข็ม" เก็บถาวร 2011-07-07 ที่ เวย์แบ็กแมชชีน (ไทย)
5. ↑  "พระบัวเข็ม" ลอยในแม่น้ำปราจีน[*ลิงก์เสีย*]

ดูเพิ่ม
-------

* พระเจ้าอโศกมหาราช
* ท้าววสวัตตี

แหล่งข้อมูลอื่น
---------------

* บทความ "ตำนานพระอุปคุต" เก็บถาวร 2009-09-24 ที่ เวย์แบ็กแมชชีน (ไทย)
**ปลาน้ำฝายหลังดำ** ปลาน้ำจืดชนิดหนึ่ง มีชื่อวิทยาศาสตร์ว่า *Sikukia stejnegeri* อยู่ในวงศ์ปลาตะเพียน (Cyprinidae)

เป็นปลาที่มีขนาดเล็ก พบได้ไม่บ่อยนัก มีลำตัวแบนข้าง ท่อนหางยาว นัยน์ตาโตมีเยื่อไขมันบาง ๆ เหมือนวุ้นหุ้มอยู่รอบตา ไม่มีหนวด ครีบมีก้านครีบเดี่ยวก้านสุดท้ายเป็นหนามแข็งขอบจักเป็นฟันเลื่อย ลำตัวมีสีขาวเงิน ครีบหลังมีแถบสีดำที่โคนและปลายครีบ ขอบบนและล่างครีบหางมีลายสีดำ และที่ฐานครีบมีลายสีดำจาง ๆ ครีบอื่นสีจางใส

มีขนาดโตเต็มที่ยาวได้ประมาณ 12 เซนติเมตร พบกระจายพันธุ์ในลุ่มแม่น้ำใหญ่ ๆ ทั่วประเทศไทย ทั้ง แม่น้ำเจ้าพระยา, แม่น้ำท่าจีน, แม่น้ำแม่กลอง, แม่น้ำโขง ยกเว้นแม่น้ำสาละวิน

เป็นปลาที่ถูกค้นพบและอนุกรมวิธานเป็นครั้งแรก โดย ดร.ฮิว แมคคอร์มิค สมิธ นักมีนวิทยาชาวอเมริกันที่เข้ามารับราชการในประเทศไทย ที่คลองสีกุก ในเขตจังหวัดชัยนาท เมื่อปี ค.ศ. 1931 และถูกตั้งชื่อสกุลเป็นสกุลใหม่ด้วย โดยให้ชื่อสอดคล้องกับสถานที่ที่ค้นพบเจอ

เป็นปลาที่ใช้บริโภคกันในท้องถิ่น โดยที่ภาษาอีสานเรียกว่า "หมากมั่ง"

อ้างอิง
-------

1. ↑  สมโภชน์ อัคคะทวีวัฒน์, หน้า 174 สาระน่ารู้ปลาน้ำจืดไทย เล่ม ๑ (พ.ศ. 2547) ISBN 974-00-8701-9

แหล่งข้อมูลอื่น
---------------

* รูปและข้อมูลจาก Fishbase.org
**ทอม วอลเลอร์** (อังกฤษ: Tom Waller, เกิด 4 เมษายน พ.ศ. 2517 ที่กรุงเทพมหานคร ประเทศไทย) ผู้กำกับและผู้สร้างภาพยนตร์ ลูกครึ่งไอริช-ไทย ทอม วอลเลอร์ก่อตั้งบริษัทสร้างภาพยนตร์ เดอ วอร์เรน พิคเจอร์ (อังกฤษ: De Warrenne Picture Company Ltd)

ผลงาน
-----

ผลงานชิ้นแรกของเขาคือภาพยนตร์เรื่อง *Monk Dawson* (2541) ซึ่งเป็นผลงานการกำกับชิ้นแรกของเขาโดยสร้างจากนวนิยายชนะรางวัลของ *Piers Paul Read* จากนั้นเขาไปอำนวยการสร้างภาพยนตร์เรื่อง *Eviction* (พ.ศ. 2542), ผีเสื้อร้อนรัก (พ.ศ. 2545), นาค รักแท้ วิญญาณ ความตาย (2548), *The Elephant King* (พ.ศ. 2549) และ ซอยคาวบอย (พ.ศ. 2551) ซึ่งได้ถูกคัดเลือกให้ไปฉายในหัวข้อ Un Certain Regard ในเทศกาลภาพยนตร์เมืองคานส์ ภาพยนตร์เรื่องที่ 2 ของเขาคือ "ศพไม่เงียบ" (อังกฤษ: *Mindfulness and Murder*) ภาพยนตร์ภาษาไทยแนว ปริศนา-ฆาตกรรม ซึ่งสร้างจากนวนิยายชื่อเดียวกันโดย Nick Wilgus และ ภาพยนตร์ "เพชฌฆาต" (The Last Executioner) (พ.ศ. 2557)

ในปี พ.ศ. 2549 เขากำกับมิวสิควิดีโอเพลง "เอล นีโญ่" ให้กับนักร้องหญิงชาวไทย ทาทา ยัง

ต่อมาในปี พ.ศ. 2561 วอลเลอร์ได้รับเลือกให้กำกับภาพยนตร์ไทยเรื่อง The Cave นางนอน ภาพยนตร์ที่ดัดแปลงจากเรื่องจริงของ ปฏิบัติการค้นหาและกู้ภัยถ้ำหลวง ในถ้ำหลวง ซึ่งมีนักแสดงอาวุโสชาวไทย นิรุตติ์ ศิริจรรยา ร่วมแสดงในบทบาทของรัฐมนตรีว่าการกระทรวงการท่องเที่ยว พร้อมกับได้หน่วยซีลที่ร่วมในปฏิบัติการครั้งนั้นมาร่วมแสดงในภาพยนตร์เรื่องนี้

ด้านชีวิตส่วนตัว วอลเลอร์สมรสกับกับอดีตนักแสดงหญิง นักดนตรี และดีเจชาวไทย คทรีน่า กลอส ซึ่งได้ทำหน้าที่โปรดิวเซอร์ในเรื่อง "เพชฌฆาต" มีบุตร 2 คน

อ้างอิง
-------

1. ↑  ‘ทอม วอลเลอร์’ กลับมาอีกครั้ง กับหนังแนวทริลเลอร์ ‘เพชฌฆาต’
2. ↑  แอมเนสตี้ฯ จัดฉาย ‘เพชฌฆาต’ ชวนคุยความจริงหลังแดนประหาร
3. ↑  "Thai Cave Rescue Movie 'The Cave' to be Directed by Tom Waller"[*ลิงก์เสีย*]
4. ↑  ทอม วอลเลอร์ – คนมองหนัง
5. ↑  ประวัติย่อ ทอม วอลเลอร์[*ลิงก์เสีย*]
6. ↑  *ทอม วอลเลอร์* ทุ่มทุนสร้างคุกใหม่ถ่ายฉากประหารนักโทษใน เพชฌฆาต The Last Executioner
7. ↑  หมูป่ามาแล้ว! ผกก.เพชฌฆาต+ศพไม่เงียบ ประกาศกำกับหนัง "The Cave"
8. ↑  ภารกิจช่วยเหลือทีมหมู่
9. ↑  "10 ภาพส่องครอบครัว เคที่ คทรีน่า มีลูก 2 คนแล้วจ้า". คลังข้อมูลเก่าเก็บจากแหล่งเดิมเมื่อ 2018-01-11. สืบค้นเมื่อ 2018-11-29.
10. ↑  *เคที่-คทรีนา กลอส* ชิมลางนั่งแท่นโปรดิวเซอร์ *เพชฌฆาต*
วันเทศกาลประจำปีในประเทศญี่ปุ่น
ป๊อกกี้รสช็อกโกแลต
ป้ายเขียนด้วยมือโฆษณา "วันป๊อกกี้" (ทางด้านซ้าย) หน้าร้านสะดวกซื้อขนาดเล็กในประเทศญี่ปุ่น
**วันป๊อกกี้และวันเพรทซ์** (ญี่ปุ่น: ポッキー＆プリッツの日; โรมาจิ: *Pokkii & Purittsu no hi*) เป็นงานอีเวนต์ทางการตลาดของญี่ปุ่นที่จัดขึ้นในวันที่ 11 พฤศจิกายนของทุกปี งานอีเวนต์นี้ใช้ผลิตภัณฑ์ของเอซากิ กูลิโกะ ได้แก่ ป๊อกกี้ และเพรทซ์ ซึ่งเป็นบิสกิตแผ่นบางแท่งยาวทั้งคู่ ในการแสดงถึงหมายเลข 1 ที่ซ้ำกันในเลขของวันที่ (วันที่ 11 เดือน 11) เอซากิ กูลิโกะใช้การณรงค์โฆษณาในวันที่ 11 พฤศจิกายนของทุกปีตั้งแต่ปี พ.ศ. 2542 วันป๊อกกี้และวันเพรทซ์ได้รับการรับรองให้เป็นวันอันน่าจดจำโดย สมาคมวันครบรอบแห่งประเทศญี่ปุ่น (日本記念日協会, *Nihon Kinenbi Kyoukai*)

บันทึกสถิติโลกกินเนสส์
----------------------

ในวันที่ 11 พฤศจิกายน พ.ศ. 2555 การณรงค์พยายามจะสร้างสถิติโลกในหัวข้อ "การกล่าวถึงชื่อยี่ห้อบนทวิตเตอร์มากที่สุดภายใน 24 ชั่วโมง" คำว่า "ป๊อกกี้" ถูกกล่าวถึง 1,843,733 ครั้งในวันนั้นและบันทึกสถิติใหม่ได้รับการรับรองโดยบันทึกสถิติโลกกินเนสส์ สถิติถูกทำลายในปีถัดมาโดยมีการถึง 3,710,044 ครั้งเมื่อวันที่ 11 พฤศจิกายน พ.ศ. 2556

ดูเพิ่ม
-------

* วันเปเปโร งานอีเวนต์ที่คล้ายกันในประเทศเกาหลีใต้ และจัดในวันเดียวกัน

อ้างอิง
-------

1. ↑  "ประวัติบริษัท". *กูลิโกะ*. สืบค้นเมื่อ 18 December 2023.
2. ↑  "ポッキー＆プリッツの日 11月11日 | 記念日" [Pocky & Pretz Day, 11 November]. *www.glico.co.jp* (ภาษาญี่ปุ่น). สืบค้นเมื่อ 15 November 2015.
3. 1 2  "ポッキー＆プリッツの日 一般社団法人 日本記念日協会" [Pocky & Pretz Day, Japan Anniversary Association Inc.] (ภาษาญี่ปุ่น). สืบค้นเมื่อ 25 November 2015.[*ลิงก์เสีย*]
4. ↑  "ポッキー、「24時間に最もツイートされたブランド」でギネス世界記録達成" [Pocky sets Guinness World Record for "Most tweeted brand in 24hrs"] (ภาษาญี่ปุ่น). 16 November 2015. คลังข้อมูลเก่าเก็บจากแหล่งเดิมเมื่อ 20 November 2012. สืบค้นเมื่อ 25 November 2015.
5. ↑  "Most mentions of a brand name on Twitter in 24 hours". Guinness World Records. สืบค้นเมื่อ 25 November 2015.
**ปลาเสือตออินโดนีเซีย** หรือที่นิยมเรียกสั้น ๆ ว่า **ปลาเสือตออินโด** (ชื่อวิทยาศาสตร์: *Datnioides microlepis*) ปลาน้ำจืดชนิดหนึ่ง จำพวกปลาเสือตอ มีรูปร่างคล้ายกับปลาเสือตอทั่วไป คือ เป็นปลากินเนื้อในกลุ่มปลากะพง หากินในเวลากลางคืน พฤติกรรมในธรรมชาติชอบที่จะลอยตัวอยู่นิ่ง ๆ ในระดับกลางน้ำหรือหลบอยู่ตามตอไม้หรือวัสดุต่าง ๆ ใต้น้ำ

เดิมเคยถูกรวมเป็นชนิดเดียวกับปลาเสือตอลายใหญ่ (*D. pulcher*) ซึ่งพบในพื้นที่ภาคกลางของประเทศไทย รวมถึงตามลำน้ำโขง แต่ในปี ค.ศ. 1998 ได้ถูกจำแนกออกเป็นชนิดต่างหากจากมอริส ก็อตลา มีลายสีดำแถบใหญ่พาดลำตัวในแนวตั้ง 5–6 แถบทั้งสองข้างเหมือนกับปลาเสือตอลายใหญ่ หรืออาจมีถึง 8 แถบ โดยแบ่งช่องว่างระหว่างเส้นได้ชัดส่วนชัดเจน แถบเส้นที่ 3 เริ่มต้นตรงกับก้านครีบหลังก้านแข็งชิ้นแรก โดยมีความแตกต่างจากปลาเสือลายใหญ่สำคัญ คือ แถบดำที่โคนครีบหางแถบแรกเชื่อมกับแถบดำแถบที่ 5 และหลายครั้งจะพบว่าเป็นลายที่ขาดตอน ไม่เชื่อมต่อกัน และมีขนาดรูปร่างที่เล็กกว่าปลาเสือตอลายใหญ่ รวมถึงสีลำตัวโดยรวมก็ซีดจางกว่า หรือบางตัวอาจถึงขั้นเป็นสีดำ แต่สีเหล่านี้สามารถเปลี่ยนไปได้ตามสภาพแวดล้อมและสภาพอารมณ์ของปลา หรือบางตัวลายแถบอาจจะเป็นเพียงลายแซมแทรกขึ้นมา ไม่ปรากฎเห็นชัดเจน ซึ่งต่างจากปลาเสือตอลายใหญ่

เป็นปลาที่พบในประเทศอินโดนีเซีย เช่น เกาะสุมาตรา และกาลีมันตัน พบได้ในพื้นที่น้ำจืดและน้ำกร่อย นิยมเลี้ยงเป็นปลาสวยงาม ในปลาที่มีแถบ 8 แถบเรียกว่า "ปลาเสือตอลายคู่" มีปริมาณในธรรมชาติลดลง และยังไม่ประสบความสำเร็จในการเพาะขยายพันธุ์ในที่เลี้ยง

อ้างอิง
-------

1. ↑  "*Datnioides microlepis*". ระบบข้อมูลการจำแนกพันธุ์แบบบูรณาการ. สืบค้นเมื่อ 10 July 2016.
2. ↑  Kottelat, M. (1998). "Fishes of the Nam Theun and Xe Bangfai basins, Laos, with diagnoses of twenty-two new species (Teleostei: Cyprinidae, Balitoridae, Cobitidae, Coiidae and Odontobutidae". *Ichthyological Exploration of Freshwaters*. **9** (1): 1–128.
3. ↑  Kottelat, M. (2013). "The fishes of the inland waters of southeast Asia: a catalogue and core bibliography of the fishes known to occur in freshwaters, mangroves and estuaries". *Raffles Bulletin of Zoology*. **27**: 1–663.

แหล่งข้อมูลอื่น
---------------

* รูปและข้อมูลเพิ่มเติม (อังกฤษ)
* ข้อมูลที่เกี่ยวข้องกับ Datnioides microlepis ที่วิกิสปีชีส์
**การเขียนโปรแกรมคอมพิวเตอร์** (อังกฤษ: Computer programming) หรือเรียกให้สั้นลงว่า **การเขียนโปรแกรม** (อังกฤษ: Programming) หรือ **การเขียนโค้ด** (Coding) เป็นขั้นตอนการเขียน ทดสอบ และดูแลซอร์สโค้ดของโปรแกรมคอมพิวเตอร์ ซึ่งซอร์สโค้ดนั้นจะเขียนด้วยภาษาโปรแกรม ขั้นตอนการเขียนโปรแกรมต้องการความรู้ในหลายด้านด้วยกัน เกี่ยวกับโปรแกรมที่ต้องการจะเขียน และขั้นตอนวิธีที่จะใช้ ซึ่งในวิศวกรรมซอฟต์แวร์นั้น การเขียนโปรแกรมถือเป็นเพียงขั้นหนึ่งในวงจรชีวิตของการพัฒนาซอฟต์แวร์

การเขียนโปรแกรมจะได้มาซึ่งซอร์สโค้ดของโปรแกรมนั้นๆ โดยปกติแล้วจะอยู่ในรูปแบบของ ข้อความธรรมดา ซึ่งไม่สามารถนำไปใช้งานได้ จะต้องผ่านการคอมไพล์ตัวซอร์สโค้ดนั้นให้เป็นภาษาเครื่อง (Machine Language) เสียก่อนจึงจะได้เป็นโปรแกรมที่พร้อมใช้งาน

การเขียนโปรแกรมถือว่าเป็นการผสมผสานกันระหว่างศาสตร์ของ ศิลปะ วิทยาศาสตร์ คณิตศาสตร์ และ วิศวกรรม เข้าด้วยกัน

ภาษาโปรแกรม
-----------

ภาษาโปรแกรมแต่ละภาษาจะมีลักษณะหรือรูปแบบการเขียนที่แตกต่างกัน การเลือกภาษาโปรแกรมหรือภาษาคอมพิวเตอร์เพื่อนำมาเขียนโปรแกรมนั้นขึ้นอยู่กับปัจจัยหลาย ๆ อย่าง เช่นนโยบายของบริษัท, ความเหมาะสมของโปรแกรมกับลักษณะงานที่จะถูกนำไปใช้, การเข้ากันได้กับโปรแกรมอื่น ๆ, หรืออาจเป็นความถนัดของแต่ละคน ภาษาโปรแกรมที่มีแนวโน้มในการนำมาเขียนมักเป็นภาษาที่มีคนที่สามารถเขียนได้ทันที หรือหากมีความจำเป็นที่จะต้องเลือกใช้ภาษาอื่น เช่นต้องการเน้นประสิทธิภาพในการทำงานของโปรแกรม ก็อาจจำเป็นต้องหานักเขียนโปรแกรมขึ้นมาจำนวนหนึ่งซึ่งมีความรู้ความเข้าใจในภาษาโปรแกรมที่ต้องการ และองมีคอมไพเลอร์ที่รองรับภาษาเหล่านั้นด้วย

ลิขสิทธิ์ทางปัญญา
-----------------

การเขียนโปรแกรม หรือการพัฒนาซอฟต์แวร์ ถือได้ว่าเป็นทรัพย์สินทางปัญญาของผู้พัฒนาหรือผู้เขียนโปรแกรมหรือบริษัทซอฟต์แวร์ ที่เป็นเจ้าของซอร์สโค้ดของโปรแกรมนั้นๆ โปรดดูรายละเอียดในเรื่อง ลิขสิทธิ์

สาขาวิชาที่มีการเรียนการสอนการเขียนโปรแกรม
------------------------------------------

* วิศวกรรมซอฟต์แวร์
* วิศวกรรมคอมพิวเตอร์
* วิทยาการคอมพิวเตอร์
* คอมพิวเตอร์เพื่อธุรกิจ
* การจัดการสารสนเทศ
* เทคโนโลยีอินเทอร์เน็ต
* เทคโนโลยีสารสนเทศ
* ระบบสารสนเทศทางคอมพิวเตอร์
* คอมพิวเตอร์ศึกษา
* วิศวกรรมไฟฟ้า

ดูเพิ่ม
-------

* การเขียนโปรแกรมเชิงวัตถุ
* Extreme programming
* นักเขียนโปรแกรม
* ภาษาคอมพิวเตอร์
* wep.dev
* google.golang

อ้างอิง
-------

1. ↑   Paul Graham (2003). "Hackers and Painters". สืบค้นเมื่อ 2006-08-22. `{{cite journal}}`: Cite journal ต้องการ `|journal=` (help)
**วัดซับชะอม** เป็นวัดในสังกัดของคณะสงฆ์มหานิกาย ตั้งอยู่ที่หมู่ที่ 4 ตำบลขุนโขลน อำเภอพระพุทธบาท จังหวัดสระบุรี มีความสำคัญในฐานะที่เป็นวัดในพระพุทศาสนา และเป็นศูนย์กลางของชุมชนบ้านซับชะอม และบริเวณใกล้เคียง

ประวัติ
-------

วัดซับชะอมเป็นวัดในสังกัดของคณะสงฆ์มหานิกาย ตั้งอยู่ที่บ้านซับชะอม หมู่ 4 ตำบลขุนโขลน อำเภอพระพุทธบาท จังหวัดสระบุรี โดยที่มาของวัดตั้งตามชื่อหมู่บ้าน คือ หมู่บ้านซับชะอม มีพื้นที่สำหรับตั้งวัด จำนวน 6 ไร่ โดยวัดได้รับการยกเป็นวัดเมื่อ พ.ศ. 2535 โดยมีพื้นที่ในเขตบริการจำนวน 2 หมู่บ้าน คือ หมู่ 4 ตำบลขุนโขลน และหมู่ 9 ตำบลเขาวง จำนวน 160 หลังคาเรือน มีจำนวนประชากรประมาณ 1,300 คน โดยมีพื้นที่ทิศเหนือจรดที่ดินเอกชน ทิศใต้ติดภูเขา ทิศตะวันออกจรดโรงเรียนวัดซับชะอม และสถานพยาบาลประจำตำบลเขาวง ทิศตะวันตกติดถนนสาธารณะและที่ดินเอกชน

ศาสนสถาน/สิ่งก่อสร้าง
---------------------

อุโบสถ
* อุโบสถ (กำลังก่อสร้าง)
* ฌาปนสถาน /ศาลาคู่เมรุ
* ศาลาการเปรียญ
* กุฎิที่พักสงฆ์
* หอสวดมนต์
* หอระฆัง / หอกลอง

### ลำดับเจ้าอาวาส

|  |
| --- |
| **ลำดับเจ้าอาวาสวัดซับชะอม ต.ขุนโขลน อ.พระพุทธบาท จ.สระบุรี**  |
| ที่ | รายนาม/สมณศักดิ์ | ตำแหน่ง | เริ่มวาระ | สิ้นสุดวาระ | หมายเหตุ |
| 1 | พระครูเกษมธรรมธร (สุชิน แซ่ซิ้ม) | เจ้าอาวาส | 11 เมษายน พ.ศ. 2499 | พ.ศ. 2547 | มรณภาพ |
| 2 | พระครูพิพิธปริยัติกิจ (ชยันต์ พุทฺธธมฺโม) | เจ้าอาวาส เจ้าคณะตำบลเขาวง | พ.ศ. 2547 |  |  |

อ้างอิง
-------

1. ↑  กองพุทธศาสนสถาน,กรมการศาสนา,กระทรวงศึกษาธิการ,ประวัติวัดทั่วราชอาณาจักร เล่มที่ 5,กรุงเทพ ฯ โรงพิมพ์การศาสนา,2531. หน้า 505.
**สหพันธรัฐมาลี** (อาหรับ: اتحاد مالي) เป็นสหพันธ์ในแอฟริกาตะวันตกที่เชื่อมโยงอาณานิคมฝรั่งเศสแห่งเซเนกัลและซูดานของฝรั่งเศส เป็นเวลาสองเดือนในปี พ.ศ. 2503 ก่อตั้งขึ้นเมื่อวันที่ 4 เมษายน พ.ศ. 2502 เป็นดินแดนที่ปกครองตนเองภายในประชาคมฝรั่งเศส และเป็นเอกราชหลังจากการเจรจากับฝรั่งเศสเมื่อวันที่ 20 มิถุนายน พ.ศ. 2503 สองเดือนต่อมา ในวันที่ 19 สิงหาคม พ.ศ. 2503 ผู้นำสาธารณรัฐมาลีซูดานในสหพันธรัฐมาลีได้ระดมกำลังกองทัพ และผู้นำเซเนกัลในสหพันธ์ตอบโต้ด้วยการระดมทหาร (ตำรวจแห่งชาติ) ส่งผลให้เกิดความขัดแย้งที่ตึงเครียด และนำไปสู่การถอนตัวจากสหพันธ์โดยเซเนกัลในวันรุ่งขึ้น เจ้าหน้าที่สาธารณรัฐมาลีซูดานต่อต้านการยุบสภาครั้งนี้ ตัดความสัมพันธ์ทางการฑูตกับเซเนกัล และเปลี่ยนชื่อประเทศเป็นมาลี สำหรับการบริหารของสหพันธรัฐมาลี นายกรัฐมนตรีคือ โมดิโบ เกอิตา ซึ่งต่อมาได้กลายเป็นประธานาธิบดีคนแรกของมาลี และรัฐบาลของสหพันธรัฐตั้งอยู่ในดาการ์ ซึ่งเป็นเมืองหลวงในที่สุดของเซเนกัล

อ้างอิง
-------

1. ↑  *World Trade Information Service* 1960. sfn error: no target: CITEREFWorld\_Trade\_Information\_Service1960 (help)
2. ↑  Hodgkin & Morgenthau 1964, p. 243. sfn error: no target: CITEREFHodgkinMorgenthau1964 (help)
อดีตพิพิธภัณฑ์ในลอนดอน
พิกัดภูมิศาสตร์: 51°30′18″N 0°5′41″W﻿ / ﻿51.50500°N 0.09472°W﻿ / 51.50500; -0.09472

ภายในของพิพิธภัณฑ์ (ตุลาคม พ.ศ. 2550)
**พิพิธภัณฑ์ชาและกาแฟบรามาห์** (อังกฤษ: Bramah Tea and Coffee Museum) เป็นพิพิธภัณฑ์ที่ตั้งอยู่ทางใต้ของกรุงลอนดอน สหราชอาณาจักร เป็นพิพิธภัณฑ์แห่งแรกของโลกที่อุทิศให้กับประวัติศาสตร์ของชาและกาแฟ ครอบคุลมช่วงเวลา 400 ปีของประวัติศาสตร์การค้าและสังคมของเครื่องดื่มทั้งสองชนิด ตั้งแต่การเข้ามาในทวีปยุโรปจากทวีปแอฟริกาและตะวันออกไกล

พิพิธภัณฑ์ก่อตั้งโดยเอ็ดเวิร์ด บรามาห์ (Edward Bramah) ในปี พ.ศ. 2535 ภายหลังจากที่บรามาห์เริ่มมีความคิดสร้างพิพิธภัณฑ์ไป 40 ปี เดิมพิพิธภัณฑ์ตั้งอยู่ที่ท่าเรือบัตเลอร์ แล้วย้ายไปอยู่ที่ 40 ถนนเซาท์วาร์กในเขตรหัสไปรษณีย์เอสอี 1 ใกล้กับสถานีสะพานลอนดอนและตลาดโบโร ที่นี่พิพิธภัณฑ์และร้านน้ำชาเปิดทำการทุกวันโดยมีบริการกาแฟและชา

เอ็ดเวิร์ด บรามาห์เสียชีวิตขณะอายุ 76 ปีที่เมืองไครต์เชิร์ช เทศมณฑลดอร์เซต เมื่อวันที่ 15 มกราคม พ.ศ. 2551 ระหว่างที่บรามาห์ป่วยอยู่ก็อยู่ระหว่างเขียนหนังสือชื่อ *Britain's Tea Heritage* พิพิธภัณฑ์ชาและกาแฟบรามาห์ปิดทำการในปีเดียวกันนั้น มีแผนจะพัฒนาพิพิธภัณฑ์ใหม่หรืออาจจะย้ายที่ตั้ง แต่ก็ไม่ได้กลับมาเปิดทำการอีกเลย

อ้างอิง
-------

1. ↑  Bramah Tea and Coffee Museum, London SE1.
2. ↑  Bramah Tea and Coffee Museum, Britain Express.
3. ↑  Halstead, Robin; Hazeley, Jason; Morris, Alex; Morris, Joel (2007). *Far from the Sodding Crowd*. Penguin Books. p. 113. ISBN 978-0-7181-4966-6.
4. ↑  Museum founder Edward Bramah dies (2008), London SE1
5. ↑  Community Website
6. ↑  "A History Of Tea In London". *Londonist* (ภาษาอังกฤษ). 11 December 2018. สืบค้นเมื่อ 26 May 2020.
**นารูโตะ บัญชาเมฆ** หรือ **นารูโตะ ก.รุ่งธนเกียรติ** ชื่อเล่น **ป็อก** เกิดวันที่ 7 มิถุนายน พ.ศ. 2538 เป็นนักมวยไทยชาวไทย ชื่อชกของเขาอิงมาจากตัวละคร*อุซึมากิ นารูโตะ* ซึ่งในวันที่ 24 มิถุนายน พ.ศ. 2555 นารูโตะพบกับคู่ชกชื่อซิโฟเน่ พัทยาคอมแบท ในรายการ ศึกมวยดีวิถีไทยพัทยามหากุศล ซึ่งได้รับการถ่ายทอดสดทางช่อง 11 โดยมีการจัดการแข่งขันขึ้นที่เวทีมวยพัทยาบ๊อกซิ่งเวิลด์ จากการแข่งขันดังกล่าว นารุโตะเป็นฝ่ายชนะน็อคได้ในยกที่สอง

วันที่ 23 มีนาคม พ.ศ. 2556 นารูโตะเข้าแข่งขันศึกมวยไทยอาชีพชิงแชมป์โลกมาราธอน 2013 ที่จัดขึ้น ณ เวทีมวยชั่วคราว เอ็มบีเคเซ็นเตอร์ โดยได้พบกับเฟวเดอร์ เซอคาชิน ซึ่งเป็นนักมวยไทยจากประเทศยูเครน

ประวัติ
-------

สำเร็จการศึกษาจากโรงเรียนศีขรภูมิพิสัย จังหวัดสุรินทร์ ใน พ.ศ. 2552 นารูโตะเข้าแข่งมวยไทยที่จังหวัดสุรินทร์ โดยเป็นฝ่ายแพ้ต่อยอด​เพชร​เอก ศิษย์ดาบอ้วน ส่วนใน พ.ศ. 2554 นารูโตะสามารถเอาชนะคู่ชกอย่างกวางเงิน พรสุรินทร์ จากการแข่งขันที่อำเภอศีขรภูมิ จังหวัดสุรินทร์ และใน พ.ศ. 2555 นารุโตะเป็นฝ่ายชนะอภิสิทธิ์ ส.มะลิงาม

วันที่ 27 กรกฎาคม พ.ศ. 2555 นารูโตะเป็นฝ่ายแพ้คะแนนพฤหัสน้อย ส.กิจรุ่งโรจน์ ในการแข่งขันศึกดาวรุ่ง ต.อุดมการณ์+ศึกเพชรบุญชู โดยจัดขึ้น ณ เวทีมวยศูนย์ส่งเสริมกีฬามวย ที่ห้างเพชรเกษมพลาซ่า จังหวัดสุรินทร์

28 กรกฎาคม พ.ศ. 2556 นารูโตะได้เข้าแข่งขันศึกมหกรรมมวยไทยเนชั่นแมน ที่บัวขาว บัญชาเมฆ ทำหน้าที่เป็นโปรโมเตอร์ ณ ลานอเนกประสงค์ เอ็มบีเคเซ็นเตอร์ โดยได้พบกับคู่ชกชื่อชาติชาตรี เกียรติหนองหลวง ในพิกัด 63 กก.

ดูเพิ่ม
-------

* *อุซึมากิ นารูโตะ*

อ้างอิง
-------

1. ↑  บัวขาวสุดปลื้มรับบทโปรโมเตอร์จัดมหกรรมการมวยไทย - สยามสปอร์ต
2. ↑  **มวยสยามรายวัน**. ปีที่ 19 ฉบับที่ 6874. วันจันทร์ที่ 25 มิถุนายน พ.ศ. 2555. หน้า 27
3. ↑  **น็อกเอาต์ฉบับมวยสยาม**. ปีที่ 24 ฉบับที่ 2019. วันที่ 27 มิถุนายน - 3 กรกฎาคม พ.ศ. 2555. ISSN 15135438. หน้า 10, 43
4. ↑  "สิงห์มณีได้เก๋าดักแทงคว้าแชมป์มวยดีวิถีไทย". คลังข้อมูลเก่าเก็บจากแหล่งเดิมเมื่อ 2012-07-01. สืบค้นเมื่อ 2013-08-22.
5. ↑  คอลัมน์ : จ่าปองชี้มวย​เด็ด : ศึก​เพชรสุภาพรรณ
6. ↑  มังฉงาย-นำพิชิต. ผลมวยภูธร. **มวยสยามรายวัน**. ปีที่ 19 ฉบับที่ 6908. วันอาทิตย์ที่ 29 กรกฎาคม พ.ศ. 2555. หน้า 28
7. ↑  "บัวขาวคุมชั่งฉลุยพร้อมตะบันมวยไทยเนชั่นแมน". คลังข้อมูลเก่าเก็บจากแหล่งเดิมเมื่อ 2013-07-31. สืบค้นเมื่อ 2013-08-22.

แหล่งข้อมูลอื่น
---------------

* นารูโตะ บัญชาเมฆ ที่เฟซบุ๊ก